open-index/open-wikipedia-markdown huggingface dataset:
Քեննի Մաքլեյն

**Քենեթ (Քենի) Մաքլեյն** (, ), շոտլանդացի ֆուտբոլիստ, «Նորվիչ Սիթի» ակումբի և Շոտլանդիայի ազգային հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
Մաքլեյնը «Աբերդին», «Ռեյնջերս» և «Սենտ Միրեն» ակումբների սան է: 2009 թվականին խաղային պրակտիկա ստանալու համար վարձավճարով հանդես է եկել Շոտլանդիայի երկրորդ դիվիզիոնի «Արբրոտ» ակումբում։ 2010 թվականի ամռանը  վերադարձել է «Սենտ Միրեն»։ Հոկտեմբերի 16-ին «Հեմիլթոն Ակադեմիկալի» դեմ խաղում նորամուտն է նշել Շոտլանդիայի Պրեմիեր լիգայում։ 2011 թվականի հոկտեմբերի 29-ին «Սենթ Ջոնսթոնի» դեմ խաղում խփել է առաջին գոլը Սենթ Միրենի կազմում։ 2015 թվականի սկզբին տեղափոխվել է «Աբերդին»: Փետրվարի 7-ին «Ռոս Քաունթիի» դեմ խաղում նորամուտն է նշել նոր թիմում։ Օգոստոսի 2-ին «Դանդի Յունայթեդի» դեմ խաղում խփել է առաջին գոլը «Աբերդինի» կազմում։

2018 թվականի սկզբին Մաքլեյնը տեղափոխվել է անգլիական «Նորվիչ Սիթի», սակայն «Աբերդինում» վարձակալությամբ մնացել է կես տարի: Օգոստոսի 4-ին «Բիրմինգհեմ Սիթիի» դեմ խաղում  նոր թիմի կազմում նորամուտն է նշել Չեմպիոնշիփում։ 2019 թվականի փետրվարի 23-ին «Բրիստոլ Սիթիի» դեմ խաղում խփել է առաջին գոլը «Նորվիչ Սիթիի» կազմում։ Մեկնարկային մրցաշրջանի արդյունքներով Մաքլեյնը օգնել է ակումբին մտնել էլիտա։ Օգոստոսի 9-ին «Լիվերպուլի» դեմ խաղում նորամուտն է նշել Անգլիայի Պրեմիեր լիգայում։

## Միջազգային կարիերա
2016 թվականի մարտի 24-ին Չեխիայի հավաքականի դեմ ընկերական խաղում նորամուտն է նշել Շոտլանդիայի հավաքականում։ 2019 թվականի մարտի 24-ին Սան Մարինոյի հավաքականի դեմ Եվրոպայի 2020 թվականի առաջնության ընտրական խաղում խփել է առաջին գոլը ազգային թիմի կազմում։

### Գոլեր Շոտլանդիայի հավաքականում

## Ձեռքբերումներ
### «Նորվիչ Սիթի»

* Չեմպիոնշիփի հաղթող՝ 2018/19, 2020/21

## Ծանոթագրություններ

## Արտաքին հղումներ
* Профиль игрока на сайте «Норвич Сити» 

Կատեգորիա:Աբերդինի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սենտ Միրենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ալեքս Բաենա

**Ալեխանդրո Բաենա Ռոդրիգես** (, ),  իսպանացի ֆուտբոլիստ, «Վիլյառեալ» ակումբի և Իսպանիայի հավաքականի կիսապաշտպան:

## Ակումբային կարիերա
«Ռոկետաս» և «Վիլյառեալ» ակումբների սան է: 2019 թվականին խաղային պրակտիկա ստանալու համար սկսել է հանդես գալ վերջիններիս պահեստայինների կազմում։ 2019 թվականի դեկտեմբերի 18-ին Ֆուտբոլի Իսպանիայի գավաթի «Կոմիլիայի» դեմ խաղում նորամուտն է նշել  հիմնական կազմում։ 2020 թվականի հուլիսի 13-ին «Ռեալ Սոսյեդադի» դեմ խաղում նորամուտն է նշել Լա Լիգայում։ 2021 թվականին օգնել է ակումբին հաղթել Եվրոպա լիգայում՝ Թել Ավիվի «Մաքքաբիի» դեմ խաղում առաջին գոլերը խփելով «Վիլյառեալի» կազմում։

2021 թվականի ամռանը նրան վարձակալել է «Ժիրոնայի» ակումբը։ Օգոստոսի 22-ին «Լաս Պալմասի» դեմ խաղում նորամուտն է նշել Սեգունդա Դիվիզիոնում։ Նոյեմբերի 8-ին «Տեներիֆեի» դեմ խաղում խփել է առաջին գոլը «Ժիրոնայի» կազմում։ Վարձակալության ավարտից հետո վերադարձել է «Վիլյառեալ»։

## Միջազգային կարիերա
2018 թվականին Իսպանիայի պատանեկան հավաքականի կազմում մասնակցել է Անգլիայում կայացած Եվրոպայի պատանեկան առաջնությանը: Մասնակցել է Բելգիայի,Նիդեռլանդների և Գերմանիայի թիմերի դեմ խաղերին։ Բելգիացիների և գերմանացիների դեմ մենամարտերում դարձել է մեկական գոլի հեղինակ:

## Ձեռքբերումներ
### Թիմային
**«Վիլյառեալ»**

* ՈՒԵՖԱ Եվրոպայի լիգայի հաղթող՝ 2020/21

### Անձնական
* Լա Լիգայի լավագույն ասիստենտ՝ 2023/24

## Ծանոթագրություններ

Կատեգորիա:Ժիրոնայի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Air Arabia

**Air Arabia** (, ), էմիրաթական ավիաընկերություն: Կենտրոնակայանը գտնվում է Շարջայի միջազգային օդանավակայանում: Ավիաընկերությունը կանոնավոր չվերթներ է իրականացնում մոտ 150 ուղղություններով: Air Arabia-ի հիմնական բազան Շարջայի միջազգային օդանավակայանն է, սակայն գործող տեղակայման բազաներ կան նաև Ռաս Ալ Խայմայում և Աբու Դաբիում:

## Պատմություն
Air Arabia-ն ստեղծվել է 2003 թվականի փետրվարի 3-ին Շարջայի կառավարիչ և Արաբական Միացյալ Էմիրությունների Գերագույն խորհրդի անդամ Սուլթան բին Մուհամմադ Ալ-Քասիմիի հրամանագրով՝ դառնալով առաջին ցածր գներով(low-cost) ավիափոխադրողը Մերձավոր Արևելքում: Ավիաընկերությունը սկսել է գործել 2003 թվականի հոկտեմբերի 28-ին։

## Նավատորմ
մինի|261x261փքս|Air Arabia-ի Airbus A321 ինքնաթիռը

## Ծանոթագրություններ

Կատեգորիա:Ավիաընկերություններ այբբենական կարգով
Յոն Գորենց-Ստանկովիչ

**Յոն Գորենց-Ստանկովիչ** (, ), սլովենացի պրոֆեսիոնալ ֆուտբոլիստ, որը որպես պաշտպան և կիսապաշտպան է հանդես գալիս ավստրիական ֆուտբոլի Բունդեսլիգայի «Sturm Graz» ակումբում և Սլովենիայի ազգային հավաքականում։

## Ակումբային կարիերա
### Հադերսֆիլդ Թաուն
2016 թվականի օգոստոսի 9-ին «Շրուսբերի Թաունի» հետ Ֆուտբոլային լիգայի գավաթի խաղում նորամուտն է նշել «Հադերսֆիլդ Թաունի» կազմում: 2016 թվականի սեպտեմբերի 27-ին նորամուտն է նշել Անգլիայի ֆուտբոլի լիգայում՝ փոխարինման դուրս գալով «Ռոթերհեմ Յունայթեդի» դեմ խաղում: 2018 թվականի օգոստոսի 19-ին առաջին գոլն է խփել «Հադերսֆիլդ Թաունի» կազմում՝ «Մանչեսթեր Սիթիից» 6:1 հաշվով պարտության ժամանակ:

### Sturm Graz
2020 թվականի հունիսի 29-ին եռամյա պայմանագիր է ստորագրել ավստրիական ֆուտբոլի Բունդեսլիգայի «Sturm Graz» ակումբի հետ՝ չնայած «Հադերսֆիլդում» մնացել է մինչև մրցաշրջանի ավարտը՝ COVID-19 համաճարակի պատճառով ստորագրելով կարճաժամկետ երկարաձգում:

## Միջազգային կարիերա
2016 թվականի հունիսին հրավիրել է Սլովենիայի բարձրագույն հավաքական՝  Թուրքիայի դեմ ընկերական խաղին մասնակցելու համար:

2020 թվականի հոկտեմբերի 7-ին ազգային հավաքական իր առաջին հրավերից չորս տարի անց նորամուտն է նշել Սան Մարինոյի դեմ ընկերական խաղում:

## Կարիերայի վիճակագրություն
### Ակումբ

### Միջազգային
:*Սլովենիայի գոլերի քանակն առաջինն է, միավորների սյունակում նշվում է Գորենց-Ստանկովիչի յուրաքանչյուր գոլից հետո հաշիվը:*

## Ձեռքբերումներ
**Sturm Graz**
* Ավստրիայի առաջնություն՝ 2023-24
* Ավստրիայի գավաթ՝ 2022-23, 2023-24

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Հադերսֆիլդ Թաունի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աբու Դաբիի միջազգային օդանավակայան

**Աբու Դաբիի միջազգային օդանավակայան**, ԱՄԷ մայրաքաղաք Աբու Դաբիին սպասարկող հիմնական միջազգային օդանավակայան։ ԱՄԷ-ի երկրորդ ամենաբանուկ օդանավակայանն է Դուբայի միջազգային օդանավակայանից հետո: Հանդիսանում է Etihad Airways-ի կենտրոնը, ինչպես նաև Wizz Air Abu Dhabi-ի և Air Arabia Abu Dhabi-ի գործառնական բազան: 

Օդանավակայանը սպասարկում են 24 ավիաընկերություններ, որոնք թռիչքներ են կատարում 128 ուղղություններով։ 

Օդանավակայանը 2024 թվականին վերանվանվել է Զայեդ միջազգային օդանավակայան՝ ԱՄԷ-ի հիմնադիր Շեյխ Զայեդ բին Սուլթան Ալ Նահյանի անունով։

## Պատմություն
Օդանավակայանը առաջին անգամ գործարկվել է 1982 թվականին: Մինչ այս Աբու Դաբիում գործում էր Ալ Բաթին օդանավակայանը, որը քաղաքը սպասարկող հիմնական միջազգային օդանավակայանն էր, սակայն օդանավակայան հասնելը դժվար է, քանի որ այն գտնվում էր Աբու Դաբի կղզում, և որ կղզին այն ժամանակ միայն մեկ կամրջով միացված էր մայրցամաքին:

## Ծանոթագրություններ

Կատեգորիա:Օդանավակայաններ այբբենական կարգով
Էիշ մերահրա

**Էիշ մերահրա** (, « հարթեցված հաց»,  «փռված հաց») տափակ հաց, որը պատրաստվում է շամբալայի աղացած սերմերով և եգիպտացորենի ալյուրով. ուտում են Եգիպտոսում: Այն եգիպտական ​​գյուղերի ավանդական սննդակարգի մի մասն է, որը պատրաստվում է հենց տեղացիների կողմից Վերին Եգիպտոսի գյուղերում: Հացերը հարթ և լայն են և սովորաբար մոտ 50 սմ (20 դյույմ) տրամագծով:

## Պատրաստման եղանակ
Եգիպտացորենի ալյուրով փափուկ խմոր են պատրաստում և թողնում են մեկ գիշեր խմորման համար: Հետո այդ խմորից կլոր գնդեր են անում, թողնում են 30 րոպե, որպեսզի բարձրանա կամ «ուռչի»: Խմորը գրտնակում են, տեղավորում կլոր սկավառակների մեջ և այդպես թխում:

Այս հացերը կարելի է պահել մեկից երկու շաբաթ հերմետիկ տարայի մեջ։ Ենթադրվում է, որ շամբալայի սերմերի ավելացումը մեծացնում է հացի սպիտակուցի պարունակությունը, պահպանման ժամկետը և մարսողականությունը:

## Ծանոթագրություններ

Կատեգորիա:Արաբական խոհանոց
Կատեգորիա:Արևելյան խոհանոց
Կատեգորիա:Եգիպտական խոհանոց
Կատեգորիա:Սննդամթերք
Բտաու (հաց)

**Բտաու** () Եգիպտոսում ստեղծված թթխմորով հաց է։ Այն լայնորեն սպառվում է Եգիպտոսի գյուղերում։ Հացի հիմնական բաղադրիչները տարբեր են՝ կախված տարածաշրջանից:

## Տեսակներ
Ասյուտում այն ​​հաճախ պատրաստում են գարիով, եգիպտացորենով կամ գարու ու ցորենի խառնուրդով: Ախմիմում այն ​​սովորաբար պատրաստում են եգիպտացորենով և շամբալայով, մինչդեռ Քենայում, որը գտնվում է Վերին Եգիպտոսի հարավում, այս հացը պատրաստվում է բացառապես գարիով:

## Պատրաստման եղանակ
Խմորի գնդաձև կտորները տեղադրվում են ջեռոցում, ավանդաբար երկար բռնակով փայտե շերեփով, որը կոչվում է *մաղրաֆա* (), այնուհետև հարթեցնում են շերեփի ներքևի հատվածով: Հացը հանվում է, երբ այն դառնում է դարչնագույն և խրթխրթան:

## Սպառում
Գյուղում մարդիկ հաճախ այն ուտում են եգիպտական տարբեր տեսակի փափուկ սպիտակ պանիրների հետ՝ որպես թեթև կերակուր նախաճաշից հետո նախքան ընթրիքիը:

## Ծանոթագրություններ

Կատեգորիա:Արաբական խոհանոց
Կատեգորիա:Եգիպտական խոհանոց
Սեբաստիան Կոշա

**Սեբաստիան Կոշա** (; ), սլովակ ֆուտբոլիստ, «Սպարտակ» (Տրնավա) ակումբի և Սլովակիայի հավաքականի պաշտպան։

## Ակումբային կարիերա
Կոսան «ՎիՕն» և «Նիտրա» ակումբների սան է։ 2020 թվականի հունիսի 13-ին «Վիոնի» դեմ խաղում նա իր նորամուտը նշել է Սլովակիայի առաջնությունում։ 2020 թվականի ամռանը Կոսան տեղափոխվել է Տրնավայի «Սպարտակ»։ Օգոստոսի 8-ին «Զեմպլինի» դեմ խաղում նա նորամուտը նշել է նոր թիմում։ Հոկտեմբերի 24-ին «Տրենչինի» դեմ խաղում Սեբաստիան խփեց իր առաջին գոլը «Սպարտակի» կազմում։ 2022 թվականին նա օգնել է ակումբին նվաճել Սլովակիայի գավաթը։

## Միջազգային կարիերա
2022 թվականին Կոսան Սլովակիայի պատանեկան հավաքականի կազմում մասնակցել է Եվրոպայի պատանեկան տնային առաջնությանը։ Մրցաշարում նա մասնակցել է Ֆրանսիայի, Իտալիայի, Ռումինիայի և Ավստրիայի թիմերի դեմ խաղերին։

## Ձեռքբերումներ
**Ակումբային**

 **«Սպարտակ» (Տրնավա)**
* Սլովակիայի գավաթակիր՝ 2021/2022

## Ծանոթագրություններ

 
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:ՎիՕն Զլատե Մորավցեի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Պետար Ստոյանովիչ

**Պետար Ստոյանովիչ** (, ), սլովենացի ֆուտբոլիստ, «Էմպոլի» ակումբի և Սլովենիայի հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
«Մարիբոր» ակումբի ֆուտբոլային դպրոցի սան է։ Մեծահասակների ֆուտբոլային կարիերան սկսել է 2011 թվականին նույն ակումբի հիմնական թիմում։ 16 տարեկան և 5 ամսական հասակում Պետարը ակումբային նոր ռեկորդ է սահմանել՝ որպես բարձրագույն դիվիզիոնում խաղադաշտ դուրս եկած ամենաերիտասարդ խաղացողը՝ 2 ամիս 23 օրով գերազանցելով Լուկա Կրայնցի նախորդ ռեկորդը։

Այնուամենայնիվ, Ստոյանովիչը չկարողացավ դառնալ հիմնական խաղացող, որի համար վարձակալվել է ստորին լիգայի «Վերժեյ» ակումբին, որից վերադառնալուց հետո նա դարձավ մարիբորցիների հիմնական խաղացողը՝ նրանց հետ նվաճելով մի շարք ազգային գավաթներ։

2016 թվականի հունվարի 5-ին Զագրեբի «Դինամոյի» հետ կնքել է 2 միլիոն եվրոյի հնգամյա պայմանագիր։

## Կարիերան հավաքականում
2011 թվականին իր նորամուտը նշել Է Սլովենիայի պատանեկան հավաքականի կազմում, որի հետ մասնակցել է պատանեկան Եվրո 2012-ին, որի ժամանակ նույնիսկ գրավել է Բելգիայի հասակակիցների դարպասը, սակայն նրա հավաքականը խմբում զբաղեցրել է վերջին տեղը։

2014 թվականից ընդգրկվել է Սլովենիայի երիտասարդական հավաքականի կազմում։ Երիտասարդական մակարդակում մասնակցել է 3 պաշտոնական հանդիպման, դարձել 1 գոլի հեղինակ։

2014 թվականի նոյեմբերի 18-ին 19 տարեկան հասակում իր նորամուտը նշեց Սլովենիայի ազգային հավաքականի պաշտոնական խաղերում և դարձավ հավաքականի ամենաերիտասարդ դեբյուտը՝ գերազանցելով նախորդ ռեկորդը, որը Ռենե Միխելիչը սահմանել էր յոթ տարի առաջ։

### Գոլերը հավաքականում

## Ձեռքբերումներ
### «Մարիբոր»
* Սլովենիայի չեմպիոն՝ 2011/12, 2012/13, 2013/14, 2014/15
* Սլովենիայի գավաթակիր՝ 2011/12, 2012/13
* Սլովենիայի սուպերգավաթակիր՝ 2012, 2013, 2014

### «Դինամո» (Զագրեբ)
* Խորվաթիայի չեմպիոն՝ 2015/16, 2017/18, 2018/19, 2019/20, 2020/21
* Խորվաթիայի գավաթակիր՝ 2015/16, 2016/17, 2017/18, 2020/21
* Խորվաթիայի սուպերգավաթակիր՝ 2019

## Ծանոթագրություններ

## Արտաքին հղումներ
* Профиль 
* Профиль на Soccerway

Կատեգորիա:Դինամո Զագրեբի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սալեռնիտանայի ֆուտբոլիստներ
Կատեգորիա:Սլովենացի ֆուտբոլիստներ
Կատեգորիա:Լեգիայի ֆուտբոլիստներ
Պետեր Սապանոշ

**Պետեր Սապպանոշ** (, ), հունգարացի ֆուտբոլիստ, «Պակշ» ակումբի և Հունգարիայի ազգային հավաքականի դարպասապահ։

## Ակումբային կարիերա
Ֆուտբոլ խաղալ սկսել է տեղի ակումբում՝ Յասբերենում։ 2005 թվականին տեղափոխվել է «Սենտ Իշտվան» ակումբի կառուցվածք։

Պրոֆեսիոնալ կարիերան սկսել է 2009 թվականին «Դունահարաստի» ակումբի կազմում։ 2012/2013 մրցաշրջանը վարձավճարով անցկացրել է «Տատաբանյա» թիմում։

2014 թվականին պայմանագիր է կնքել «Զալաեգերսեգ» ակումբի հետ։ 5 տարվա ընթացքում թիմում եղել է հիմնական դարպասապահը և մասնակցել է 110 հանդիպման։

2018-2021 թվականներին պաշտպանել է «Մեզեկևեշդ» ակումբի գույները: Կարիերայի հաջորդ 2 տարիներն անցկացրել է «Հոնվեդայում», որի կազմում մասնակցել է 53 հանդիպման։

2023 թվականի հուլիսի 8-ին պայմանագիր է կնքել «Պակշ» ակումբի հետ։ 2024 թվականի մայիսի 15-ին խաղացել է Հունգարիայի գավաթի եզրափակչում և օգնել ակումբին 2:0 հաշվով հաղթել «Ֆերենցվարոշին»։

## Կարիերան ազգային հավաքականում
Սապպանոշը հրավիրվել է Հունգարիայի ազգային հավաքական՝ 2022 թվականի հունիսի 4-ին, 7-ին, 11-ին և 14-ին համապատասխանաբար Անգլիայի (տանը), Իտալիայի (հյուրընկալվելիս), Գերմանիայի (տանը) և Անգլիայի (հյուրընկալվելիս) դեմ Ազգերի լիգայի խաղերին մասնակցելու համար։

Հունգարիայի հավաքականի կազմում նորամուտը կայացել է 2022 թվականի նոյեմբերի 20-ին Հունաստանի հավաքականի դեմ ընկերական խաղում (2:1)՝ 90+2-րդ րոպեին փոխարինելով Դենեշ Դիբուսին։ Ընդգրկվել է Գերմանիայի 2024 թվականի Եվրոպայի առաջնության հայտացուցակում։

## Ձեռքբերումներ
### «Պակշ»
* Հունգարիայի գավաթակիր՝ 2023/24

## Ծանոթագրություններ

## Արտաքին հղումներ
* 
* 
* 

Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆերենցվարոշի ֆուտբոլիստներ
Իան Մաթսեն

**Իան Էթան Մաթսեն** (, ), հոլանդացի ֆուտբոլիստ, անգլիական «Աստոն Վիլլա» ակումբի ձախ պաշտպան։

## Ակումբային կարիերա
### Երիտասարդական ակումբներ
Իանը ֆուտբոլային կարիերան սկսել է «Վլարդինգե» և «Ֆեյենորդ» երիտասարդական թիմերում։ 2013-2015 թվականներին հանդես է եկել Ռոտերդամի «Սպարտայի» ակադեմիայում, 2015-2018 թվականներին հանդես է եկել «ՊՍՎ Էյնդհովեն» ակումբի երիտասարդական ակադեմիայի կազմում։ 
 
### Չելսի
2018 թվականին դարձել է Լոնդոնի «Չելսիի» ակադեմիայի ֆուտբոլիստ։ 2019 թվականի սեպտեմբերի 25-ին «կապտագույների» հիմնական կազմում նորամուտը նշել է Անգլիայի ֆուտբոլային լիգայի գավաթի՝ «Գրիմսբի Թաունի» դեմ խաղում։

2020 թվականի հոկտեմբերի 13-ին վարձավճարով միացել է «Չարլթոն Ատլետիկ» ակումբին։ Մեկ շաբաթ անց նա իր նորամուտը նշեց «Էդիքսի» կազմում «Բլեքպուլի» դեմ խաղում՝ փոխարինման դուրս գալով երկրորդ խաղակեսում։ Իր առաջին գոլը խփել է 2021 թվականի ապրիլի 2-ին «Դոնկաստեր Ռովերսի» դեմ խաղում.

2021 թվականի հուլիսի 30-ին վարձավճարով միացել է «Քովենթրի Սիթի» ակումբին։

2022/23 մրցաշրջանում վարձավճարով հանդես է եկել «Բարնլիում»։  Ակումբի հետ դուրս է եկել Պրեմիեր լիգա։

2024 թվականի հունվարին վարձավճարով մեկնել է Դորտմունդի «Բորուսիա» մինչև 2023/24 մրցաշրջանի ավարտը։ Հունվարի 13-ին նորամուտը նշել է «Դարմշտադտի» դեմ խաղում։ Հունվարի 20-ին «Քյոլնի» հետ խաղում աչքի է ընկել գոլային փոխանցմամբ։ Մարտի 2-ին «Ունիոնի» դեմ խաղում խփել է առաջին գոլը։ Ապրիլի 16-ին Չեմպիոնների լիգայի քառորդ եզրափակիչի պատասխան խաղում (4:2) դարձել է «Բորուսիայի» խփած գոլերից մեկի հեղինակը Մադրիդի «Աթլետիկոյի» դեմ խաղում՝ նպաստելով երկու խաղերի (5:4) հաղթանակին եւ թիմի կիսաեզրափակիչ դուրս գալուն: Ակումբի հետ դուրս է եկել մրցաշարի եզրափակիչ, որտեղ պարտվել է Մադրիդի «Ռեալին»։

## Կարիերան հավաքականում
Հանդես է եկել Նիդերլանդների Մինչև 15, 16, 17, 18 և 21 տարեկանների հավաքականներում։

2019 թվականի մայիսին Նիդերլանդների մինչև 17 տարեկանների հավաքականի կազմում հաղթել է Եվրոպայի առաջնությունում։

## Ակումբային Վիճակագրություն
*2024 թվականի հունիսի 1-ի դրությամբ*

## Ձեռքբերումներ
; «Բերնլի»
* Չեմպիոնշիպի հաղթող՝ 2022/23

; Նիդերլանդների հավաքական
* Եվրոպայի պատանեկան առաջնության չեմպիոն (մինչև 17 տարեկան)՝ 2019

## Ծանոթագրություններ

## Արտաքին հղումներ
* Профиль футболиста  на сайте ФК «Бернли»

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Քովենթրի Սիթիի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Ռաուլ Բելանովա

**Ռաուլ Բելանովա** (, ), իտալացի ֆուտբոլիստ, «Տորինո» ակումբի և Իտալիայի հավաքականի պաշտպան։

## Ակումբային Կարիերա
Բելանովան 2006 թվականից գտնվում էր «Միլանի» երիտասարդական համակարգում։ Նրա պայմանագիրը ակումբի հետ կնքվել է մինչև 2019 թվականի հունիսը, Ռաուլը հրաժարվել է «Միլանի» կողմից իրեն առաջարկված նոր պայմանագրից՝ ակումբի հիմնական կազմում ընդգրկվելու ոչ մեծ հնարավորությունների պատճառով։

2019 թվականի հունվարի 23-ին Բելանովան 4.5 տարվա պայմանագիր է կնքել ֆրանսիական «Բորդո» ակումբի հետ: «Միլանն» իր սանի համար ստացել է 1 միլիոն եվրո, ինչպես նաև ֆուտբոլիստի վաճառքից ստացված հասույթի 10 տոկոսը: Գործարքի համաձայն՝ 2018/19 մրցաշրջանի երկրորդ կեսը Ռաուլը վարձավճարով անցկացրել է «Միլանի» երիտասարդական թիմում։ 2019 թվականի ամռանը Բելանովան միացել է «Բորդոյին»։ Օգոստոսի 10-ին նա իր նորամուտը նշեց պրոֆեսիոնալ մակարդակում՝ մեկնարկային կազմում հանդես գալով Ֆրանսիայի առաջնության «Անժեի» հետ հանդիպմանը։

## Ելույթներ ազգային հավաքականում
2015 թվականից Բելանովան հանդես է գալիս Իտալիայի պատանեկան և երիտասարդական հավաքականներում ՝ սկսած մինչև 15 տարեկան ֆուտբոլիստների թիմից: Մինչև 17 տարեկան պատանիների թիմի կազմում հանդես է եկել 2016 և 2017 թվականների Եվրոպայի առաջնություններում: Մինչև 19 տարեկանների հավաքականի հետ Ռաուլը 2018 թվականին հասել Է Եվրոպայի առաջնության եզրափակիչ, որտեղ իր թիմը պարտվել է Պորտուգալիայի սհասակակիցներին: 2019 թվականին Բելանովան մինչև 20 տարեկանների հավաքականի կազմում հանդես է եկել աշխարհի առաջնությունում, որտեղ իտալացիները զբաղեցրել են չորրորդ տեղը:

## Խաղաոճ
Բելանովան հիմնականում խաղում է աջ պաշտպանի դիրքում։ Այն առանձնանում է բարձր արագությամբ և լավ ֆիզիկական տվյալներով, բայց միևնույն ժամանակ չունի տեխնիկական հմտություն։ Ռաուլն ավելի լավ է գործում հարձակումներին միանալիս, քան պաշտպանությունում խաղալիս։

## Վիճակագրություն
*2022 թվականի օգոստոսի 6-ի դրությամբ*

## Ձեռքբերումներ
**«Ինտերնացիոնալե»**
* Իտալիայի Սուպերգավաթակիր՝ 2022

## Նշումներ

## Ծանոթագրություններ

Կատեգորիա:Ատալանտայի ֆուտբոլիստներ
Կատեգորիա:Բորդոյի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Տորինոյի ֆուտբոլիստներ
Մարտին Ադամ

**Մարտին Ադամ** (, ), հունգարացի ֆուտբոլիստ, Հունգարիայի հավաքականի հարձակվող։ 2024 թվականի Եվրոպայի առաջնության մասնակից։

## Ակումբային կարիերա
Ադամը «Բորդանի», «Ժեոլ» և «Վաշաշ» ակումբների սան է։ 2012 թվականի հոկտեմբերի 7-ին «Ույպեշտի» դուբլերի դեմ խաղում նշել է իր նորամուտը Հունգարիայի երկրորդ լիգայում «Վաշաշի» կազմում։ 2013 թվականի մարտի 10-ին «Ցեգլեդի» դեմ խաղում Մարտինը խփել է իր առաջին գոլը «Վաշաշի» կազմում։ 2015 թվականին ֆուտբոլիստն օգնել է ակումբին դուրս գալ էլիտա։ Հուլիսի 18-ին «Դիոշդյորի» դեմ խաղում նշել է նորամուտը Հունգարիայի առաջնությունում։ 2019 թվականին Ադամը տեղափոխվել է «Ռակոցի»։  Մարտի 31-ին «Դյորի» դեմ խաղում նշել է իր նորամուտը նոր թիմի կազմում։ Նույն խաղում Մարտինը խփել է իր առաջին գոլը «Ռակոցիի» կազմում։

2020 թվականի ամռանը Ադամը տեղափոխվել է «Պակշ»։ Օգոստոսի 15-ին «Ույպեշտի» դեմ խաղում նշել է իր նորամուտը նոր ակումբում։ Նույն խաղում Մարտինը խփել է իր առաջին գոլը «Պակշի» կազմում։ 2022 թվականի ապրիլի 23-ին «Զալաեգերսեգի» հետ խաղում նա հեթ-տրիկ է կատարել։ Մրցաշրջանի արդյունքներով Մարտինը խփել է 31 գոլ և դարձել առաջնության լավագույն ռմբարկու:

2022 թվականի ամռանը Ադամը պայմանագիր է կնքել Հարավկորեական «Ուլսան Հյոնդեի» հետ։ Օգոստոսի 2-ին «Սեուլի» դեմ խաղում նշել է իր նորամուտը Կ լիգայում։  Օգոստոսի 13-ին «Տեգուի» դեմ խաղում Մարտինը խփել է իր առաջին գոլը «Ուլսան Հյոնդեի» կազմում։

## Միջազգային կարիերա
2022 թվականի մարտի 24-ին Սերբիայի հավաքականի դեմ ընկերական խաղում Ադամը նշել է նորամուտը Հունգարիայի հավաքականի կազմում։ 2023 թվականի մարտի 23-ին Էստոնիայի հավաքականի դեմ խաղում խփել է իր առաջին գոլը ազգային թիմի կազմում։

### Գոլերը Հունգարիայի հավաքականում

## Ձեռքբերումներ
**Անձնական**
* Հունգարիայի առաջնության լավագույն ռմբարկու (31 գնդակ) - 2021/2022

## Ծանոթագրություններ

Կատեգորիա:Աստերասի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Վաշաշի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Նիկոտինամիդադենիներկնուկլեոտիդ

**Նիկոտինամիդադենիներկնուկլեոտիդ**, ՆԱԵ, երկֆոսֆոպիրիդին–նուկլեոտիդ (ԵՊՆ), կոֆերմենտ, գտնվում է բոլոր կենդանի բջիջներում, մտնում է դեհիդրոգենազների խմբի ֆերմենտների կազմի մեջ։ Հայտնաբերել են 1904-ին անգլիացի կենսաքիմիկոսներ Ա․ Գարդենը և Ու․ Յոնգը խմորասնկերի հյութում, իսկ կառուցվածքը պարզել են Օ․ Վարբուրգը և Հ․ Էյլերը (1936)։ 

Նիկոտինամիդադենիներկնուկլեոտիդը կազմված է ադենինից, նիկոտինաթթվի ամիդից, ռիբոզ ածխաջրի և ֆոսֆորաթթվի երկուական մնացորդներից, քիմիական բանաձևը՝ C_{21}H_{27}N_7O_{14}P_2։ Մյուս կարևորագույն կոֆերմենտը՝ նիկոտին ամիդադենիներկնուկլեոտիդ– ֆոսֆատը (ՆԱԵՖ), մոլեկուլում պարունակում է ֆոսֆորաթթվի ևս մեկ մնացորդ։ 

Նիկոտինամիդադենիներկնուկլեոտիդը կենդանի բջիջներում մասնակցում է օքսիդացման ֆերմենտային ռեակցիաներին, օքսիդացող նյութերից ընդունում է ջրածին և երկու էլեկտրոն։ Վերականգնված նիկոտինամիդադենիներկնուկլեոտիդը (ՆԱԵ–H) ընդունակ է դրանք փոխադրել այլ նյութերի վրա։ 

ՆԱԵՖ, բացի ֆերմենտային օքսիդավերականգնման ռեակցիաներից, մասնակցում է նաև ֆոտոսինթեզի ժամանակ ընթացող ռեակցիաներին։

## Արտաքին հղումներ

Կատեգորիա:Կոֆերմենտներ
Կատեգորիա:Պուրինային նուկլեոտիդներ
Կատեգորիա:Ֆոտոսինթեզ
Մարաշ Կումբուլա

**Մարաշ Նիկոլին Կումբուլա** (,  ), ալբանացի ֆուտբոլիստ, իտալական «Ռոմա» ակումբի և Ալբանիայի ազգային հավաքականի պաշտպան: Վարձավճարով հանդես է գալիս «Սասուոլոյում»։

## Ակումբային կարիերա
Մարաշը ծնվել է Պեսկիերա դել Գարդայում (Վերոնա նահանգ, Վենետիկ, Իտալիա), Ալբանիայից գաղթածների ընտանիքում։ Ութ տարեկանից հանդես է եկել «Հելլաս Վերոնա» ակումբի ֆուտբոլային ակադեմիայում։ «Դեղնակապույտների» հիմնական կազմում նորամուտը նշել է 2018 թվականի օգոստոսի 12-ին Իտալիայի գավաթի խաղարկության «Կատանիայի» դեմ խաղում։ 2018 թվականի դեկտեմբերի 27-ին նշել է իր նորամուտը իտալական Սերիա Բ-ում «Չիտադելլայի» դեմ խաղում։ 2019 թվականի օգոստոսի 25-ին նշել է իր նորամուտը իտալական Ա Սերիայում «Բոլոնիայի» դեմ խաղում։ 2019 թվականի հոկտեմբերի 5-ին խփել է իր առաջին գոլը «Վերոնայի» կազմում Սերիա Ա-ի «Սամպդորիայի» դեմ խաղում։

2024 թվականի փետրվարի 1-ին Մարաշ Կումբուլան վարձավճարով տեղափոխվել  է «Սասուոլո» մինչև 2023/24 մրցաշրջանի ավարտը։

## Կարիերան հավաքականում
Հանդես է եկել Ալբանիայի մինչև 17, մինչև 19 և մինչև 21 տարեկանների հավաքականներում: 2019 թվականի հոկտեմբերի 14-ին նշել է իր նորամուտը Ալբանիայի գլխավոր հավաքականում։
### Վիճակագրություն

## Ձեռքբերումներ
; «Ռոմա»
* ՈՒԵՖԱ կոնֆերենցիաների լիգայի հաղթող՝ 2021/22
* ՈՒԵՖԱ Եվրոպայի լիայի եզրափակչի մասնակից - 2022/23

## Ծանոթագրություններ

## Արտքին հղումներ
* Ֆուտբոլիստի էջը  «Ռոմայի» պաշտոնական կայքում 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ստրախինյա Պավլովիչ

**Ստրախինյա Պավլովիչ** (, ), սերբ ֆուտբոլիստ, ավստրիական «Ռեդ Բուլ» ակումբի և Սերբիայի հավաքականի պաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Ակումբային կարիերա
Ստրխինյան ծնունդով Շաբացից է և ֆուտբոլային կարիերան սկսել է տեղի «Սավացիում» ակումբի երիտասարդական թիմում 2007 թվականին։ 2015 թվականի ամռանը դարձել է Բելգրադի «Պարտիզանի» ֆուտբոլային ակադեմիայի խաղացող։ 2018 թվականի սեպտեմբերին կնքել է իր առաջին պրոֆեսիոնալ պայմանագիրը ակումբի հետ։

2019 թվականի փետրվարի 23-ին նշել է իր նորամուտը «Պարտիզանի» հիմնական կազմում Սերբական Սուպերլիգայի «Պրոլետեր Նովի Սադ» ակումբի դեմ խաղում։ Դրանից հետո արագ ամրապնդվել է դիրքը «Պարտիզանի» հիմնական կազմում՝ խաղալով ևս 10 հանդիպում մրցաշրջանի մնացած հատվածում։ Նաև օգնել է թիմին նվաճել Սերբիայի գավաթը, որի եզրափակչում  «Պարտիզանը» հաղթել է իր սկզբունքային մրցակցին՝ «Ցրվենա Զվեզդային»։

2019 թվականի հոկտեմբերի 6-ին խփել է իր առաջին գոլը «Պարտիզանի» կազմում Սերբական Սուպերլիգայի «Վոժդովաց» ակումբի դեմ խաղում.

2020 թվականի հունվարին դարձել է «Մոնակոյի» խաղացող։

2022 թվականի հունիսին տեղափոխվել է ավստրիական «Ռեդ Բուլ Զալցբուրգ» ակումբ։

## Կարիերան հավաքականում
Հանդես է եկել Սերբիայի մինչև 16, մինչև 17, մինչև 19 և մինչև 21 տարեկանների հավաքականներում։

2020 թվականի սեպտեմբերի 3-ին նշել է իր նորամուտը Սերբիայի առաջին հավաքականի կազմում Ռուսաստանի հավաքականի դեմ խաղում։

2022 թվականի նոյեմբերին Պավլովիչն ընտրվել է Սերբիայի հավաքականում 2022 թվականի Ֆուտբոլի աշխարհի առաջնության համար։ Նա խաղացել է խմբային փուլի բոլոր երեք հանդիպումներում՝ Բրազիլիայի, Կամերունի և Շվեյցարիայի դեմ։ Նա գլխի հարվածով գոլ է խփել Կամերունի դեմ խմբային փուլի խաղում՝ Դուշան Տադիչի գոլային փոխանցումից հետո։ Սերբիան խմբում զբաղեցրել է չորրորդ տեղը:

Պավլովիչն ընտրվել է Սերբիայի հավաքականի կազմում ՈւԵՖԱ-ի Եվրո 2024-ի համար՝ խաղալով խմբային փուլի բոլոր երեք հանդիպումներում, և արդյունքում թիմը խմբում զբաղեցրել է չորրորդ տեղը։

## Ձեբերումներ
; «Պարտիզան»
* Սերբիայի Գավաթակիր՝ 2018/19
; «Ռեդ Բուլ Զալցբուրգ»
* Ավստրիայի չեմպիոն՝ 2022/23

## Ծանոթագրություններ

## Արտաքին հղումներ
* Ֆուտբոլիստի էջը «Ռեդ Բուլ» ակումբի պաշտոնական կայքում

Կատեգորիա:Բազելի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սերկլ Բրյուգեի ֆուտբոլիստներ
Կատեգորիա:Տելեօպտիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Լաշա Դվալի

**Լաշա Դվալի** (), վրացի պրոֆեսիոնալ ֆուտբոլիստ, որը հանդես է գալիս որպես կենտրոնական պաշտպան Կիպրոսի առաջին դիվիզիոնի ԱՊՕԵԼ ակումբում և Վրաստանի ազգային հավաքականում։

## Ակումբային կարիերա
2013 թվականի հունիսին Դվալին տեղափոխվեց Լատվիայի Բարձրագույն լիգայի «Սկոնտո», նախքան երեք ամիս անց կրկին տեղափոխվել Անգլիայի առաջնության «Ռեդինգ»: Ռեդինգը Դվալիին վարձավճարով վերադարձրեց Սկոնտո 2014 թվականի փետրվարին, 2014 թվականի սեզոնի համար, մինչև 2015 թվականի փետրվարին նա կրկին վարձավճարով վարձակալվեց, այս անգամ Սուպեր Լիգայի «Կասիմպաշա» ակումբում 2014-15 մրցաշրջանի մնացած մասի համար:

2015 թվականի օգոստոսի 31-ին Դվալին ստորագրեց մեկ տարվա պայմանագիր՝ երկրորդի տարբերակով, գերմանական 2. Բունդեսլիգայի MSV Duisburg-ի հետ: Պայմանագիրը ուժը կորցրած է ճանաչվել 2015 թվականի դեկտեմբերի 21-ին:Նա միացել է Սլաս Վրոցլավին 2016 թվականի հունվարի 13-ին:

2017 թվականի մարտի 3-ին նա վարձավճարով տրվեց Իրտիշ Պավլոդարին, գործարքի ժամկետը լրանում է 2017 թվականի հունիսի 11-ին:

2017 թվականի հուլիսի 24-ին նա տեղափոխվեց Պոգոն Շչեցին:

2019 թվականի հունվարի 30-ին Դվալին տեղափոխվեց «Ֆերենցվարոս»: 2020 թվականի հունիսի 16-ին նա դարձավ չեմպիոն «Ֆերենցվարոշի» հետ՝ հաղթելով Բուդապեշտ Հոնվեդին «Հիդեգկուտի Նանդոր» մարզադաշտում 2019–20 «Նեմզետի Բայնոքսագ I» սեզոնի 30-րդ խաղի օրը: 2021 թվականի ապրիլի 20-ին նա հաղթել է 2020-21 Nemzeti Bajnokság I սեզոնը «Ֆերենցվարոշի» կազմում՝ հաղթելով ոխերիմ մրցակից Ույպեստ ՖԱ-ին 3–0 հաշվով Գրուպամա Արենայում:

2022 թվականի հուլիսին Դվալին միացավ կիպրական ԱՊՕԷԼ ակումբին որպես ազատ գործակալ մեկ տարվա պայմանագրով:

## Միջազգային կարիերա
Դվալին Վրաստանի հավաքական էր հրավիրվել 2014 թվականի հոկտեմբերին Ջիբրալթարի դեմ խաղի համար, որը նախկինում բաց թողել էր Շոտլանդիայի հետ հանդիպման հայտացուցակը Շոտլանդիա մեկնելու վիզայի հետ կապված խնդիրների պատճառով:

Նա իր դեբյուտը նշեց 2015 թվականի մարտի 29-ին Աշխարհի գավաթի գործող չեմպիոն Գերմանիայի դեմ Եվրոպայի ընտրական խաղում՝ փոխարինելով վնասվածք ստացած Ալեքսանդր Ամիսուլաշվիլիին չորս րոպե հետո իր հայրենի Թբիլիսիի Բորիս Պաիչաձեի Դինամո Արենայում 2-0 հաշվով պարտությունից հետո:

2024 թվականի մարտի 26-ին Դվալին իրացրեց Վրաստանի չորրորդ 11 մետրանոցը Հունաստանի դեմ 11 մետրանոց հարվածաշարում 0–0 (11 մետրանոցներից հետո 4–2) հաղթանակով, որը Վրաստանին ուղարկեց ՈւԵՖԱ Եվրո 2024՝ երկրի պատմության մեջ առաջին խոշոր մրցաշարը:

## Կարիերայի վիճակագրություն
### Ակումբ

### Միջազգային

: Վարկանիշներով և արդյունքներով առաջինը նշվում է Վրաստանի գոլերի թիվը:

## Պատիվներ
**ԱՊՈԵԼ**

* Cypriot First Division: 2023–24

; Ֆերենցվարոսի

* Nemzeti Bajnokság I: 2019–20, 2020–21, 2021–22
* Magyar Kupa: 2021–22

## Ծանոթագրությւուններ

## Արտաքին հղումներ
* UEFA U-17 Profile
* UEFA U-19 Profile
* UEFA U-21 Profile
* 
* Kasımpaşa Profile

 
Կատեգորիա:Դինամո Թբիլիսիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իրտիշի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պատվո շքանշանի ասպետներ (Վրաստան)
Կատեգորիա:Ռեդինգի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆերենցվարոշի ֆուտբոլիստներ
Նիոբատներ

**Նիոբատներ**, նիոբիումական թթուների աղեր։ Կարևորագույն նիոբատներ են մետանիոբատները՝ MNbO_3, օրթոնիոբատները՝ M_3NbO_4 և M_5NbO_5 տիպի աղերը (M-ը ալկալիական մետաղ է)։ Կան նաև բարդ բնական նիոբատներ (տես Տանտալանիոբատներ)։ Նիոբատները օգտագործվում են էլեկտրական կոնդենսատորներ, պիեզոէլեկտրական փոխակերպիչներ ևն պատրաստելու համար։ 

Նիոբատներն առաջանում են նիոբիումի պենտօքսիդին համապատասխան օքսիդի, հիդրօքսիդի կամ կարբոնատի հետ փոխազդելով։ Օրինակ, լիթիումի կարբոնատը նիոբիումի պենտօքսիդի հետ փոխազդելու դեպքում կստացվի լիթիումի նիոբատ.
: Li_2CO_3 + Nb_2O_5\to 2 LiNbO_3+ CO_2↑

Կոբալտի մետանիոբատը կարելի է ձեռք բերել կոբալտի մոնօքսիդի և նիոբիումի պենտօքսիդի խառնուրդը տաքացնելով.
: CoO + Nb_2O_5 \to Co(NbO_3)_2

Լանթանիդային օքսիդները փոխազդում են նիոբիումի պենտօքսիդի հետ՝ ձևավորելով լանթանիդ օրթոնիոբատներ.
: Ln_2O_3+ Nb_2O_5 \to 2LnNbO_4

Կատեգորիա:Նիոբիումի միացություններ
Ծակայր

**Ծակայր**, քարայր, նախկին մատենադարան և գրքերի պատրաստման վայր Հայաստանի Լոռու մարզի Ալավերդի համայնքի Հաղպատ գյուղի տարածքում։

## Պատմություն
Հայ մատենագրության պատմության մեջ ունեցել է կարևոր դերակատարում։ Կիրակոս Գանձակեցու վկայությամբ՝ Կայան բերդի դիմաց գտնվող Ծակայրը որոշ ժամանակ ծառայել է որպես Հաղպատի մատենադարան։ Այստեղ են գործել միջնադարյան մի շարք կարևոր դեմքեր, ինչպիսին է Հովհաննես Իմաստասերը։ Թշնամիներից պաշտպանելու համար ժամանակին այստեղ են տեղափոխվել Հաղպատի մատենադարանի ձեռագրերը։ 

Հովհաննես Իմաստասերը Ծակայր քարայրում է գրել Հայոց փոքր տոմարը։ Քարայր-մատենադարանի այցելուներից են եղել և այնտեղ գործել նաև միջնադարյան խոշոր իրավաբան, դատաստանագրքի հեղինակ Դավիթ Գանձակեցին, Թոքակերի որդի Գրիգորը։

Ըստ որոշ ուսումնասիրողների՝ Ծակայրը սկզբնական շրջանում չի ծառայել որպես գրապահոց կամ ձեռագրերի ստեղծման վայր, այլ նախատեսված է եղել ավելի ցած գտնվող Զարնի և Պարնի քարայրերի պաշտպանության համար։ Պնդման համաձայն՝ այն եղել է անմատչելի պահակակետ, որտեղ գտնվող պահնորդները նետահարել են Զարնի և Պարնի քարայրերի տանիքներին պարաններով իջնող թշնամիներին։

1770-ական թվականներին Հաղպատի վանքի վանահայր Աբրահամ վարդապետ Թեքիրդաղցին Պետրոս տիրացուի (սարկավագից ցածր պաշտոն) հետ Ծակայրում և հարակից քարայրերում գանձ որոնելու նպատակով իջեցրել է այնտեղ պահվող հազարավոր ձեռագրեր։ Գրքերի մեծ մասը աստիճանաբար գողացվել են, իսկ մնացած ձեռագրերից ու դրանց պատառիկներից վանականները մեծ խարույկ են վառել։

### Քարայրի հետազոտման արշավանքներ
1800-ական թվականներին և 1900-ական թվականների սկզբներին քարայրում ուսումնասիրություններ և ձեռագրերի որոնումներ են կատարել Հովսեփ Արղությանը, Սարգիս Ջալալյանը, Ալեքսանդր Երիցյանը, Գյուտ Աղայանցը։ 

#### 1959 թվականի արշավանք
1959 թվականին Խորհրդային Հայաստանի նախարարների խորհրդին առընթեր Հին ձեռագրերի գիտահետազոտական ինստիտուտը գիտաշխատող Ս․ Քոլանջյանի գլխավորությամբ և Ֆիզիկական կուլտուրայի ինստիտուտի ալպինիստների մասնակցությամբ կազմակերպել է գիտարշավ դեպի Հաղպատի քարայրեր։ Արշավախումբը Ծակայրում հայտնաբերել է 9-ից 15-րդ դարերով թվագրվող ձեռագրերի շուրջ 40 պատառիկներ, կարասի բազմաթիվ կտորներ, գրքերի պատրաստման համար նախատեսված կաշվե կտորներ, դրանք կարելու համար թելեր և այլ իրեր։ Հայտնաբերված պատառիկների վրա ընթեռնելի են մաշտոցյան գրեր, հայկական հնագույն երաժշտական նշաններ՝ խազեր։ 1978 թվականին արշավախմբի ժայռամագլցող խմբի ղեկավար Սերգո Հարությունյանը հայտնել է, որ լիարժեք չեն կարողացել հետազոտել քարայրը, քանի որ ժայռերի վերևից պարանով ներքև իջնող ալպինիստը կարճ ժամանակ է մնացել այնտեղ։

#### 1978 թվականի արշավանք
1978 թվականի նոյեմբերին Մատենադարանի ղեկավարության խնդրանքով նոր հետազոտական արշավախումբ մեկնեց Հաղպատ գյուղ այնտեղ գտնվող անմատչելի քարայրերում ձեռագրեր որոնելու նպատակով։

## Տես նաև
* Հաղպատի մատենադարան
* Լաստի Այր
* Կայանբերդ
* Ջրաղացաձոր գյուղատեղի

## Ծանոթագրություններ

Կատեգորիա:Հաղպատ
Կատեգորիա:Քարայրեր այբբենական կարգով
Յոնուց Նեդելչարու

**Յոնուց Նեդելչարու** (, ), ռումինացի ֆուտբոլիստ, «Պալերմո» ակումբի և Ռումինիայի ազգային հավաքականի պաշտպան:

## Ակումբային կարիերա
Բուխարեստի «Դինամո» ակումբի պատանեկան թիմի սան:

2013 թվականի մայիսի 17-ին իր նորամուտը նշել է մայրաքաղաքային ակումբի երկրորդ թիմում։ Նույն թվականի դեկտեմբերի 13-ին իր նորամուտը նշել է լիգայում Տիմիշոարայի «Պոլիի» հետ խաղում։ 2016 թվականի նոյեմբերի 5-ին աչքի է ընկել առաջնությունում խփած առաջին գնդակով՝ բացելով հաշիվը «Պոլի» հետ խաղում։

2018 թվականի փետրվարի 16-ին պայմանագիր է կնքել «Ուֆա» ակումբի հետ, որը նախատեսված է 3,5 տարի ժամկետով։ 2018 թվականի մարտի 4-ին Մոսկվայի «Դինամոյի» դեմ խաղում (1:1), նորամուտը նշել է «Ուֆայի» կազմում ՌՊԼ-ում։ 2019 թվականի մայիսի 5-ին «Կռիլյա Սովետովի» հետ խաղում խփել է առաջին գոլը «Ուֆայի» կազմում։

## Կարիերան հավաքականում
Ռումինիայի պատանեկան հավաքականի կազմում Նեդելչարուն մասնակցել է Եվրոպայի 2013 թվականի առաջնության ընտրական փուլի խաղերին։ Ռումինիայի երիտասարդական հավաքականում նորամուտը կայացել է 2015 թվականի սեպտեմբերին՝ Հայաստանի հավաքականի դեմ։ Ռումինիայի հավաքականում հանդես է գալիս 5 համարի մարզաշապիկով։

Հանդես է եկել 2019 թվականի Եվրոպայի երիտասարդական թիմերի առաջնությունում, որտեղ մասնակցել է չորս խաղի։ 

### Հանդիպումներ և գոլեր ազգային հավաքականում
*2021 թվականի նոյեմբերի 6-ի դրությամբ*

**Ընդհանուր՝ 19 խաղ / 2 գոլ, 9 հաղթանակ, 5 ոչ-ոքի, 5 պարտություն:**

## Ծանոթագրություններ

Կատեգորիա:Դինամո Բուխարեստի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Նիկոլա Զալևսկի

**Նիկոլա Զալևսկի** (, ), լեհ և իտալացի ֆուտբոլիստ, իտալական «Ռոմա» ակումբի և Լեհաստանի հավաքականի կիսապաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Կարիերա
### Ակումբային
Իտալական «Ռոմայի» սան է։ Մեծահասակների թիմի կազմում իր նորամուտը նշել է 2021 թվականի մայիսի 6-ին «Մանչեսթեր Յունայթեդի» դեմ Եվրոպա լիգայի կիսաեզրափակչի պատասխան խաղում, որտեղ այդ հանդիպմանը օգնել է թիմին գոլ խփել, որը համարվել է Ալեքս Տելլեսի ինքնագոլ։

### Հավաքականում
Լեհաստանի հավաքականի կազմում իր նորամուտը նշել է 2021 թվականի սեպտեմբերի 5-ին՝ Սան Մարինոյի հավաքականի դեմ խաղում։

## Վիճակագրություն
### Ակումբային

*2024 թվականի մայիսի 26-ի դրությամբ*

### Ելույթներ հավաքականում

**Ընդհանուր՝ 21 խաղ / 1 գոլ, 9 հաղթանակ, 4 ոչ-ոքի, 8 պարտություն:**

## Ձեռքբերումներ
; «Ռոմա»
* ՈՒԵՖԱ-ի կոնֆերենցիաների լիգայի հաղթող՝ 2021/22
* Եվրոպայի լիգայի եզրափակչի մասնակից՝ 2022/2023

## Ծանոթագրություններ

## Արտաքին հղումներ
* 
* 
* 
* Профиль на ogol.com

Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Լեոնիդ Իշչուկ

**Լեոնիդ Նիկոլաևիչ Իշչուկ** (, ), խորհրդային և ուկրաինացի ֆուտբոլիստ, որը հանդես է եկել խաղում պաշտպանի դիրքում։ Կարիերայի ավարտից հետո դարձել է մարզիչ։

## Կենսագրություն
Եղել է Խմելնիցկի քաղաքի «Դինամոյի» սան, որտեղ էլ սկսել է իր ֆուտբոլային կարիերան։ 1970 թվականին զորակոչվել է բանակ, ծառայության ընթացքում հանդես է եկել «Օդեսա» (ՄԱ) () ակումբում։ 1971 թվականին հրավիրվել է Սևաստոպոլի «Ավանգարդ» ակումբ, որտեղ հանդես է եկել մինչև 1975 թվականը։ 1977 թվականին նա վերադարձել է Խմելնիցկի, որտեղ երկու մրցաշրջան խաղացել է տեղի «Պոդոլեում»։ 1979 թվականին տեղափոխվել է Կրոպիվնիցկի քաղաքի «Զվեզդա»։

1980-1981 թվականներին հանդես է եկել Պոդգայցի «Նիվայի» կազմում, որը մասնակցել է ֆիզկուլտուրայի թիմային մրցումներին։ 1981 թվականի ամռանը նա դարձել է Պավլոգրադի «Կոլոսի» խաղացող, որտեղ էլ ավարտել է իր խաղային կարիերան։

## Մարզական կարիերա
Ֆուտբոլային կարիերայի ավարտից հետո Լեոնիդ Իշչուկը զբաղվել է մարզչական գործունեությամբ, նա օգնել է «Կոլոսի» գլխավոր մարզիչ Ալեքսանդր Պոպինաչենկոյին, հետագայում աշխատել է Ախտիրկայի «Նեֆտյանիկում» և Չեռնիգովի «Դեսնայում»։ Իշտվան Շեկեցի հրաժարականից հետո դարձել է«Պոդոլեի» գլխավոր մարզիչը։ 1994 թվականին դարձել է Իգոր Յավորսկու օգնականը Տերնոպոլի «Նիվայում»։ 1998 թվականին Յավորսկու հրաժարականից հետո նա հանդես է եկել թիմի գլխավոր մարզչի պաշտոնում։ Հետագայում նա կրկին գլխավորել է Տերնոպոլի ակումբը 2003 և 2004 թվականներին։ Ստարոկոնստանտինովի «Սլուչ» սիրողական թիմի հետ հաղթել է Խմելնիցկի շրջանի առաջնությունը և գավաթը։

Լեոնիդ Իշչուկը մահացել է 2024 թվականի ապրիլի 24-ին 73 տարեկան հասակում, թաղվել է Ստարոկոնստանտինովում։

## Ծանոթագրություններ

## Արտաքին հղումներ
* 

Կատեգորիա:Խորհրդային ֆուտբոլային մարզիչներ
Կատեգորիա:Խորհրդային ֆուտբոլիստներ
Կատեգորիա:Ուկրաինացի ֆուտբոլային մարզիչներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Թոմ Բեյքեր

**Թոմաս Ջորջ Բեյքեր** (, , ուելսցի ֆուտբոլիստ, հանդես է եկել հարձակվողի դիրքում, խաղացել է, մասնավորապես, «Պլիմութ Արգայլ» և «Բարրի Թաուն» ակումբներում։

## Կարիերա
Ֆուտբոլիստն իր նորամուտը նշել է մեծահասակների ֆուտբոլում 1954 թվականին՝ անգլիական երրորդ լիգայի «Պլիմութ Արգայլ» ակումբում, որտեղ անցկացրել է վեց մրցաշրջան և 78 խաղում դարձել 16 գոլի հեղինակ։ 1960-1962 թվականներին նա հանդես է եկել անգլիական ցածր լիգայի «Շրուսբերի Թաուն» ակումբում։ 

1964 թվականին ֆուտբոլիստը դարձել է Ուելսի լիգայի «Բարրի Թաուն» ակումբի խաղացող, որի կազմում հանդես է եկել 3 մրցաշրջան և 1967 թվականին ավարտել պրոֆեսիոնալ ֆուտբոլային կարիերան նույն ակումբում։

Երիտասարդ ֆուտբոլիստն ընդգրկվել է Ուելսի ֆուտբոլի ազգային հավաքականի կազմում 1958 թվականին Շվեդիայում տեղի ունեցած աշխարհի առաջնությանը։ Նա չի մասնակցել աշխարհի առաջնության խաղերին, հետագայում չի ընդգրկվել ազգային հավաքականի շարքերում ու նրա կազմում ոչ մի պաշտոնական խաղ չի անցկացրել։

Թոմ Բեյքերը մահացել է 2024 թվականի ապրիլի 23-ին՝ կարճատև հիվանդությունից հետո 88 տարեկան հասակում։

## Ծանոթագրություններ

## Արտաքին հղումներ
* Профиль игрока на сайте ''greensonscreen.co.uk'' 

Կատեգորիա:Անգլիական ֆուտբոլի լիգայի խաղացողներ
Կատեգորիա:Շրուսբերի Թաունի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Պլիմուտ Արգայլի ֆուտբոլիստներ
Կատեգորիա:Ֆուտբոլի հարձակվողներ
Անջեյ Յարոսիկ

**Անջեյ Վլադիսլավ Յարոսիկ** (, ), լեհ ֆուտբոլիստ, հանդես է եկել հարձակվողի դիրքում։ Նա հիմնականում հայտնի է Սոսնովեցի «Զագլեբիեում» իր ելույթներով, որի կազմում անցկացրել է իր խաղային կարիերայի մեծ մասը՝ դառնալով ակումբի պատմության լավագույն ռմբարկուն։ Լեհաստանի ֆուտբոլի ազգային հավաքականի կազմում ֆուտբոլիստը դարձել է 1972 թվականի ամառային օլիմպիական չեմպիոն։

## Ակումբային կարիերա
Անջեյ Յարոսիկն իր նորամուտը մեծահասակների ֆուտբոլում նշել է 1958 թվականին՝ «Զագլեբիե» ակումբում, որտեղ անցկացրել է տասնվեց մրցաշրջան և առաջնության 265 խաղում դարձել 113 գոլի հեղինակ, ինչը համարվում է ակումբային ռեկորդ։ «Զագլեբիեի» կազմում նա եղել է թիմի գլխավոր ռմբարկուներից մեկը՝ երկու անգամ դառնալով Լեհաստանի առաջնության լավագույն ռմբարկու։ Ըստ «Sport» հրատարակության՝ 1970 թվականին հարձակվողը ճանաչվել է Լեհաստանի տարվա լավագույն ֆուտբոլիստ։

1974-1976 թվականներին Անջեյ Յարոսիկն հանդես է եկել ֆրանսիական «Ստրասբուրգ» ակումբում։

Ֆուտբոլիստն ավարտել է իր պրոֆեսիոնալ կարիերան ֆրանսիական Լիգա 2-ում հանդես եկող «Տուլոն» ակումբում, որի կազմում հանդես է եկել 1976/1977 մրցաշրջանում։

## Ազգային հավաքական
1965 թվականին Անջեյ Յարոսիկն իր նորամուտը նշել է Լեհաստանի ֆուտբոլի ազգային հավաքականի պաշտոնական խաղերում։

Հավաքականի կազմում 1972 թվականին մասնակցել է Մյունխենի ամառային օլիմպիական խաղերին, որտեղ թիմի հետ դարձել է օլիմպիական չեմպիոն։

Հավաքականում իր կարիերայի ընթացքում, որը տևել է 8 տարի, նա  անցկացրել է 25 հանդիպում և դարձել 11 գոլի հեղինակ։

## Մահ
Անջեյ Յարոսիկն մահացել է 2024 թվականի ապրիլի 23-ին Սեն-Մանդրիե-սյուր-Մեր քաղաքում, 79 տարեկան հասակում։

## Ձեռքբերումներ
### Ակումբային
### «Զագլեբիե»
*Լեհաստանի գավաթակիր (2, 1961/62, 1962/63)։

### Հավաքականում
*Օլիմպիական չեմպիոն (1, 1972 թվականի ամառային օլիմպիական խաղերի չեմպիոն):

### Անձնական
*Լեհաստանի առաջնության լավագույն ռմբարկու՝ 1969/70, 1970/71 թթ
* Ըստ «Sport» հրատարակության՝ 1970 թվականի Լեհաստանի տարվա լավագույն ֆուտբոլիստ
* Լեհական ակումբի 100-ի անդամ

## Ծանոթագրություններ

## Արտաքին հղումներ
* Статистика на сайте ''National Football Teams''
* Анджей Яросик на сайтt 90minut.pl

Կատեգորիա:Լեհ օլիմպիական չեմպիոններ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Ֆուտբոլի հարձակվողներ
Թոմաս Զյուդհոֆ

**Թոմաս Քրիստիան Զյուդհոֆ** (. , ), ForMemRS, գերմանա-ամերիկացի կենսաքիմիկոս, որը հայտնի է սինապտիկ փոխանցման իր ուսումնասիրությամբ։ Ներկայումս նա Սթենֆորդի համալսարանի բժշկական դպրոցի մոլեկուլային և բջջային ֆիզիոլոգիայի ամբիոնում, ինչպես նաև  նյարդաբանության, հոգեբուժության և վարքագծային գիտությունների գծով  պրոֆեսոր է։

Սյուդհոֆը, Ջեյմս Ռոթմանը և Ռենդի Շեքմանը 2013 թվականին արժանացել են ֆիզիոլոգիայի կամ բժշկության Նոբելյան մրցանակի դափնեկիրներ են՝ ներառուկների թրաֆիքինգի վերաբերյալ իրենց աշխատանքի համար։ Թոմաս Քրիստիան Սյուդհոֆը հետ է կանչել Lin et. al. 2023 2023 թվականին PNAS-ում հրապարակված գիտահետազոտական ​​հոդվածը նրա լաբորատորիայից՝ կեղծ տվյալների պատճառով,falsified data, իսկ 2022 թվականի կեսերից PubPeer PubPeer մեկնաբանները, ներառյալ Էլիզաբեթ Բիկը, պիտակել են Südhof-ի 35-ից ավելի աշխատությունները, որոնք ուսումնասիրում են, թե ինչպես են նեյրոնները հաղորդակցվում սինապսներում։

## Կյանքի վաղ շրջան և կրթություն
Սյուդհոֆը ծնվել է Գյոթինգենում 1955 թվականին։ Նա իր մանկությունն անցկացրել է Գյոթինգենում և Հաննովերում։ Նա իր պատանեկության տարիներին սովորել է երաժշտություն, մասնավորապես՝ ֆագոտ, և իր ֆագոտի հրահանգիչ Հերբերտ Տաուշերին համարում է իր «ամենաազդեցիկ ուսուցիչը»։ 1975 թվականին նա ավարտել է Հանովերի Վալդորֆյան դպրոցը։ Սյուդհոֆը բժշկություն է սովորել RWTH Աախենի համալսարանում, Հարվարդի համալսարանում, այնուհետև Գյոթինգենի համալսարանում։ Գյոթինգենում Սյուդհոֆն աշխատել է իր դոկտորական թեզի վրա, որտեղ նա նկարագրել է քրոմաֆինի բջիջների կառուցվածքն ու գործառույթը, Մաքս Պլանկի կենսաֆիզիկական քիմիայի ինստիտուտում Վիկտոր Ուիթակերի լաբորատորիայում։ 1982 թվականին նա ստացել է բժշկական գիտությունների դոկտորի կոչում (Dr.med.) Գյոթինգենի համալսարանից։

## Անձնական կյանք
Սյուդհոֆն ամուսնացած է Սթենֆորդի համալսարանի նյարդավիրաբուժության և հոգեբուժության և վարքագծային գիտությունների պրոֆեսոր Լու Չենի հետ։ Զույգը երեք երեխա ունի։
Նա ևս չորս երեխա ունի Անետ Սյուդհոֆի հետ նախորդ ամուսնությունից։

## Ծանոթագրություններ

Կատեգորիա:Գերմանացի բժիշկներ
Կատեգորիա:Գերմանացի գիտնականներ
Կատեգորիա:Գերմանացի կենսաբաններ
Կատեգորիա:Գերմանացի կենսաքիմիկոսներ
Կատեգորիա:Գերմանացի քիմիկոսներ
Կատեգորիա:Հունգարիայի գիտությունների ակադեմիայի անդամներ
Լեոպոլդ Կվերֆելդ

**Լեոպոլդ Կվերֆելդ** (, ), ավստրիացի ֆուտբոլիստ, «Ունիոն» (Բեռլին) ակումբի և Ավստրիայի հավաքականի պաշտպան։ 2024 թվականի Եվրոպայի առաջնության մասնակից։

## Ակումբային կարիերա
Լեոպոլդ Քուերֆելդը «Ռապիդա (Վիեննայի)» սան է։ Պահեստային թիմի կազմում նորամուտն է նշել 2020 թվականի հոկտեմբերի 26-ին «Աուստրիայի (Լուստենաու)» դեմ խաղում։ Անհայտ վնասվածքի պատճառով բաց է թողել  5 օր։ «Ռապիդի» կազմում նորամուտը նշել է 2021 թվականի նոյեմբերի 4-ին «Դինամո Զագրեբի» դեմ Եվրոպայի լիգայի խաղում։ Պահեստային թիմի կազմում առաջին գոլը խփել է 2022 թվականի հուլիսի 22-ին «Ֆորվերտսի» դարպասը, իսկ հիմնականի համար՝ «Ռեդ Բուլ Զալցբուրգի» դարպասը սեպտեմբերի 18-ին։ Ապրիլի 16-ին խզել է ծնկի կողային ջլերը և դուրս է մնացել մինչև մրցաշրջանի ավարտը։

## Կարերիա հավաքականում
Ավստրիայի մինչև 18 տարեկանների հավաքականի կազմում մասնակցել է 1 հանդիպման: Մինչև 19 տարեկանների հավաքականի կազմում Սլովակիայում կայացած Եվրոպայի առաջնությունում մասնակցել է 4 հանդիպման, որտեղ դուբլ է իրացրել Սերբիայի դարպասը։ 2022 թվականի սեպտեմբերի 23-ին Չեռնոգորիայի դեմ խաղում նորամուտն է նշել Ավստրիայի երիտասարդական հավաքականի կազմում։

## Ծանոթագրություններ

Կատեգորիա:Ավստրիայի հավաքականի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Պատրիկ Պենց

**Պատրիկ Պենց** (б ), ավստրիացի ֆուտբոլիստ, դանիական «Բրոնդբյու» ակումբի և Ավստրիայի ազգային հավաքականի դարպասապահ: 2024 թվականի Եվրոպայի առաջնության մասնակից։

## Ակումբային կարիերա
Պենցը  իր հայրենի քաղաքի «Բյուրմոս» և «Ռեդ Բուլ Զալցբուրգ» ակումբների սան է։ Բարձր մրցակցության պատճառով կարողացել է նորամուտն նշել հիմնական կազմում և նույնիսկ «Լիֆերինգ» ֆարմ ակումբի կազմում։ 2013 թվականի հուլիսին տեղափոխվել է Վիեննայի «Աուստրիա»: 2016 թվականի մայիսի 15-ին «Շտուրմի» դեմ խաղում նորամուտն է նշել Ավստրիայի ֆուտբոլի առաջնությունում հիմնական կազմում։

2022 թվականի ամռանը ազատ գործակալի կարգավիճակով պայմանագիր է կնքել ֆրանսիական «Ռեյմսի» հետ։ Օգոստոսի 7-ին «Օլիմպիկ Մարսելի» դեմ խաղում նորամուտն է նշել ֆրանսիական Լիգա 1-ում։

2023 թվականի ձմռանը Պենցը դարձել է գերմանական «Բայեր 04» ակումբի խաղացող։ Օգոստոսին Պատրիկին վարձակալել էր դանիական «Բրոնդբյուն»՝ խաղային պրակտիկա ստանալու համար։ Օգոստոսի 28-ին «Վայլեի» դեմ խաղում նորամուտն է նշել Դանիայի Սուպերլիգայում։

## Միջազգային կարիերա
2015 թվականին Պենցը Ավստրիայի պատանեկան հավաքականի կազմում մասնակցել է Հունաստանում կայացած Եվրոպայի պատանեկան առաջնությանը: Մրցաշարում պահեստային դարպասապահ էր։

2022 թվականի մարտի 29-ին Շոտլանդիայի հավաքականի դեմ ընկերական խաղում Պենցն նորամուտն է նշել Ավստրիայի հավաքականի կազմում։

## Ծանոթագրություններ

Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Ռեյմսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ